Horvātijas olimpisko medaļnieku uzskaitījums
Šajā uzskaitījumā apkopoti Horvātijas sportisti, kas olimpiskajās spēlēs ir izcīnījuši medaļas. Horvātija olimpiskajās spēlēs ir izcīnījusi 59 medaļas (20 zelta, 21 sudraba un 18 bronzas medaļas). Lielākā daļa, 48 medaļas ir izcīnītas vasaras olimpiskajās spēlēs, bet 11 medaļas izcīnītas ziemas olimpiskajās spēlēs. 2016. gada Riodežaneiro vasaras olimpiskās spēles bija Horvātijai līdz šim veiksmīgākās spēles: Horvātijas sportisti tajās izcīnīja 10 olimpiskās medaļas. No vasaras olimpiskajiem sporta veidiem visvairāk medaļas, katrā pa 5 medaļām, ir izcīnītas airēšanā un vieglatlētikā. Savukārt no ziemas olimpiskajiem sporta veidiem visvairāk medaļas, 10 medaļas, ir izcīnītas kalnu slēpošanā. Kopumā medaļas ir izcīnītas 13 vasaras un 2 ziemas olimpiskajos sporta veidos. Kalnu slēpotāja Janica Kosteliča ir titulētākā Horvātijas sportiste olimpiskajās spēlēs. Viņa ir izcīnījusi 6 medaļas, no tām 4 zelta un 2 sudraba medaļas, no 2002. līdz 2006. gadam ziemas olimpiskajās spēlēs.